Soarele meu este cel de-al doilea album de studio al formației de origine română Mandinga, lansat în vara anului 2005. Materialul discografic a fost promovat sub reprezentarea casei de discuri Roton. Cântecul omonim a fost extras pe disc single și a beneficiat de promovare solidă în România. Albumul "Soarele meu" a devenit un succes comercial în România, primind discul de aur pentru vânzări de peste 15,000 de exemplare. În luna decembrie a anului 2005, formația Mandinga a filmat un videoclip pentru piesa „De Crăciun”, care a primit difuzări slabe în cadrul posturilor de televiziune. Piesa „Soarele meu” a fost înscrisă în Selecția Națională pentru desemnarea reprezentantului României la Concursul Muzical Eurovision 2005, dar a obținut locul al patrulea.